Πράσινη σαλάτα άλαδη για τη νηστεία
Μια δροσερή σαλάτα με πρασινάδες και ξερά δαμάσκηνα. Δεν έχει λάδι αλλά μικρό το κακό! Η αίσθηση του λιπαρού αναπληρώνεται από το σουσάμι και τα καρύδια.
4 μικρά, τρυφερά αντίδια, σε μέτρια κομμάτια, 1 ματσάκι ρόκα (προτιμότερο άγρια), χοντροκομμένη, 1 γαλλική σαλάτα, μέτρια, χοντροκομμένη, 1 ματσάκι μοσχομαϊντανός (μυρώνια), ψιλοκομμένος, 5 φρέσκα κρεμμυδάκια, ψιλοκομμένα, 1 χούφτα άγρια ραδίκια ή σταμναγκάθι, 5 - 6 φρέσκα μανιτάρια σε λεπτές φέτες, 10 ξερά δαμάσκηνα στα δύο αλάτι και πιπέρι, χυμός από 1 μεγάλο πορτοκάλι, 1 κουτ. σούπας χυμός λεμονιού, 2 κουτ. σούπας ξίδι, 2 κουτ. σούπας σουσάμι ψημένο, τριμμένο αλάτι και πιπέρι, 1/2 φλιτζ. τσαγιού καρύδια, τριμμένα, 3 κουτ. σούπας πετιμέζι
Βάζουμε τα σαλατικά σε μια λεκάνη και προσθέτουμε τα μανιτάρια και τα δαμάσκηνα.Βάζουμε τα υλικά σε ένα μπολάκι και τα χτυπάμε με ένα πιρούνι. Αλατοπιπερώνουμε τα σαλατικά και προσθέτουμε το άρτυμα.Ανακατεύουμε καλά όλα τα υλικά και τα μεταφέρουμε σε σαλατιέρα.
Λαχανικά,Μανιτάρια,Ξερά δαμάσκηνα,Πάσχα,Νηστίσιμα